erhwenkuo/poetry-chinese-zhtw huggingface dataset:
進秋隼
作者：耿湋（唐）

豈悟因羅者，迎霜獻紫微。夕陽分素臆，秋色上花衣。舉翅雲天近，回眸燕雀稀。應隨明主意，百中有光輝。
詠宣州筆
作者：耿湋（唐）

寒竹慚虛受，纖毫任幾重。影端緣守直，心勁懶藏鋒。落紙驚風起，搖空見露濃。丹青與文事，舍此複何從。
春日洪州即事
作者：耿湋（唐）

鐘陵春日好，春水滿南塘。竹宇分朱閣，桐花間綠楊。蹉跎看鬢色，留滯惜年芳。欲問羈愁發，秦關道路長。
雪後宿王純池州草堂
作者：耿湋（唐）

宿君湖上宅，琴韻靜參差。夜雪入秋浦，孤城連貴池。流年看共老，銜酒發中悲。良會應難再，晨雞自有期。
旅次漢故畤
作者：耿湋（唐）

我行過漢畤，寥落見孤城。邑裡經多難，兒童識五兵。廣川桑遍綠，叢薄雉連鳴。惆悵蕭關道，終軍願請纓。
過三郊驛卻寄楊評事時此子郭令公欲有表薦
作者：耿湋（唐）

冉冉青衫客，悠悠白髮人。亂山孤驛暮，長路百花新。終歲行他縣，全家望此身。更思君去就，早晚問平津。
隴西行
作者：耿湋（唐）

雪下陽關路，人稀隴戍頭。封狐猶未剪，邊將豈無羞。白草三冬色，黃雲萬裡愁。因思李都尉，畢竟不封侯。
巴陵逢洛陽鄰舍
作者：耿湋（唐）

因君知北事，流浪已忘機。客久多人識，年高眾病歸。連雲湖色遠，度雪雁聲稀。又說家林盡，淒傷淚滿衣。
哭張融
作者：耿湋（唐）

早歲能文客，中年與世違。有家孀婦少，無子吊人稀。繐帳塵空暗，銘旌雨不飛。依然舊鄉路，寂寞幾回歸。
送友貶嶺南
作者：耿湋（唐）

暮年從遠謫，落日別交親。湖上北飛雁，天涯南去人。夢成湘浦夜，淚盡桂陽春。歲月茫茫意，何時雨露新。
春日即事二首
作者：耿湋（唐）

詩書成志業，懶慢致蹉跎。聖代丹霄遠，明時白髮多。淺謀堪自笑，窮巷憶誰過。寂寞前山暮，歸人樵採歌。數畝東皋宅，青春獨屏居。家貧僮僕慢，官罷友朋疏。強飲沽來酒，羞看讀了書。閑花開滿地，惆悵複何如。
贈田家翁
作者：耿湋（唐）

老人迎客處，籬落稻畦間。蠶屋朝寒閉，田家晝雨閑。門閭新薙草，蹊徑舊諳山。自道誰相及，邀予試往還。
贈韋山人
作者：耿湋（唐）

失意成逋客，終年獨掩扉。無機狎鷗慣，多病見人稀。流水知行藥，孤雲伴采薇。空齋莫閑笑，心事與時違。
浚公院懷舊
作者：耿湋（唐）

遠公傳教畢，身沒向他方。弔客來何見，門人閉影堂。紗燈臨古砌，塵劄在空床。寂寞疏鐘後，秋天有夕陽。
雨中宿義興寺
作者：耿湋（唐）

遙夜宿東林，蟲聲階草深。高風初落葉，多雨未歸心。家國身猶負，星霜鬢已侵。滄洲縱不去，何處有知音。
送王秘書歸江東
作者：耿湋（唐）

回首望知音，逶迤桑柘林。人歸海郡遠，路入雨天深。萬木經秋葉，孤舟向暮心。唯餘江畔草，應見白頭吟。
渭上送李藏器移家東都
作者：耿湋（唐）

求名雖有據，學稼又無田。故國三千里，新春五十年。移家還作客，避地莫知賢。洛浦今何處，風帆去渺然。
春尋柳先生
作者：耿湋（唐）

言是商山老，塵心莫問年。白髯垂策短，烏帽據梧偏。酒熟飛巴雨，丹成見海田。疏雲披遠水，景動石床前。
題藏公院
作者：耿湋（唐）

古院林公住，疏篁近井桃。俗年人見少，禪地自知高。藥草誠多喻，滄溟在一毫。仍悲次宗輩，塵事日為勞。
夏夜西亭即事寄錢員外
作者：耿湋（唐）

高亭賓客散，暑夜醉相和。細汗迎衣集，微涼待扇過。風還池色定，月晚樹陰多。遙想隨行者，珊珊動曉珂。
與清江上人及諸公宿李八昆季宅
作者：耿湋（唐）

湯公多外友，洛社自相依。遠客還登會，秋懷欲忘歸。驚風林果少，驟雨砌蟲稀。更過三張價，東遊愧陸機。
春日即事
作者：耿湋（唐）

鄰裡朝光遍，披衣夜醉醒。庖廚非舊火，林木發新青。接果移天性，疏泉逐地形。清明來幾日，戴勝已堪聽。
秋夜會宿李永宅憶江南舊遊
作者：耿湋（唐）

偶宿俱南客，相看喜盡歸。湖山話不極，歲月念空違。子夜高梧冷，秋陰遠漏微。那無此良會，惜在謝家稀。
冬夜尋李永因書事贈之
作者：耿湋（唐）

棲遑偏降志，疵賤倍修身。近覺多衰鬢，深知獨故人。天垂五夜月，霜覆九衢塵。不待逢沮溺，而今惡問津。
立春日宴高陵任明府宅
作者：耿湋（唐）

春灰今變候，密雪又霏霏。坐客同心滿，流年此會稀。風成空處亂，素積夜來飛。且共銜杯酒，陶潛不得歸。
春日遊慈恩寺寄暢當
作者：耿湋（唐）

浮世今何事，空門此諦真。死生俱是夢，哀樂詎關身。遠草光連水，春篁色離塵。當從庾中庶，詩客更何人。
晚秋過蘇少府
作者：耿湋（唐）

九江迷去住，群吏且因依。高木秋垂露，寒城暮掩扉。隨雲心自遠，看草伴應稀。肯信同年友，相望青瑣闈。
登鸛雀樓
作者：耿湋（唐）

久客心常醉，高樓日漸低。黃河經海內，華嶽鎮關西。去遠千帆小，來遲獨鳥迷。終年不得意，空覺負東溪。
賦得沙上雁
作者：耿湋（唐）

衡陽多道裡，弱羽複哀音。還塞知何日，驚弦亂此心。夜陰前侶遠，秋冷後湖深。獨立汀洲意，寧知霜霰侵。
夜尋盧處士
作者：耿湋（唐）

月高雞犬靜，門掩向寒塘。夜竹深茅宇，秋庭冷石床。住山年已遠，服藥壽偏長。虛棄如吾者，逢君益自傷。
邠州留別
作者：耿湋（唐）

終歲山川路，生涯總幾何。艱難為客慣，貧賤受恩多。暮角寒山色，秋風遠水波。無人見惆悵，垂鞚入煙蘿。
贈張將軍
作者：耿湋（唐）

寥落軍城暮，重門返照間。鼓鼙經雨暗，士馬過秋閑。慣守臨邊郡，曾營近海山。關西舊業在，夜夜夢中還。
贈隱公
作者：耿湋（唐）

世間無近遠，定裡遍曾過。東海經長在，南朝寺最多。暮年聊化俗，初地即摧魔。今日忘塵慮，看心義若何。
贈別安邑韓少府
作者：耿湋（唐）

子真能自在，江海意何如。門掩疏塵吏，心閑閱道書。古城寒欲雪，遠客暮無車。杳杳思前路，誰堪千里餘。
送胡校書秩滿歸河中
作者：耿湋（唐）

古樹汾陰道，悠悠東去長。位卑仍解印，身老又還鄉。河水平秋岸，關門向夕陽。音書須數附，莫學晉嵇康。
送河中張胄曹往太原計會回
作者：耿湋（唐）

北風長至遠，四牡向幽並。衰木新田路，寒蕪故絳城。遙聽邊上信，遠計朔南程。料變當臨事，遙知外國情。
送郭正字歸郢上
作者：耿湋（唐）

濟江篇已出，書府俸猶貧。積雪商山道，全家楚塞人。大堤逢落日，廣漢望通津。卻別漁潭下，驚鷗那可親。
題李孝廉書房
作者：耿湋（唐）

野情專易外，一室向青山。業就三編絕，心通萬事閑。鶯稀春木上，草遍暮階間。莫道歸繻在，來時棄故關。
酬暢當
作者：耿湋（唐）

同遊漆沮後，已是十年餘。幾度曾相夢，何時定得書。月高城影盡，霜重柳條疏。且對尊中酒，千般想未如。
留別解縣韓明府
作者：耿湋（唐）

閒人州縣厭，賤士友朋譏。朔雪逢初下，秦關獨暮歸。寒茅下原淺，殘雪過風微。一路何相慰，唯君能政稀。
遊鐘山紫芝觀
作者：耿湋（唐）

系舟仙宅下，清磬落春風。雨數芝田長，雲開石路重。古房清磴接，深殿紫煙濃。鶴駕何時去，遊人自不逢。
晚秋宿裴員外寺院
作者：耿湋（唐）

仲言多麗藻，晚水獨芙蓉。梁苑仍秋過，仁祠又夜逢。回林通暗竹，去雨帶寒鐘。原向空門裡，修持比晝龍。
秋夜喜盧司直嚴少府訪宿
作者：耿湋（唐）

寂寂閉層城，悠悠此夜情。早涼過鬢髮，秋思入柴荊。嚴子多高趣，盧公有盛名。還如杜陵下，暫拂蔣元卿。
下邽客舍喜叔孫主簿鄭少府見過
作者：耿湋（唐）

良宵複杪秋，把酒說羈遊。落木東西別，寒萍遠近流。蕭條旅館月，寂曆曙更籌。不是仇梅至，何人問百憂。
盩厔客舍
作者：耿湋（唐）

寥寂荒壘下，客舍雨微微。門見苔生滿，心慚吏到稀。籬花看未發，海燕欲先歸。無限堪惆悵，誰家複擣衣。
宿韋員外宅
作者：耿湋（唐）

傳經韋相後，賜筆漢家郎。幽閣諸生會，寒宵幾刻長。座中燈泛酒，簷外月如霜。人事多飄忽，邀歡詎可忘。
登沃州山
作者：耿湋（唐）

沃州初望海，攜手盡時髦。小暑開鵬翼，新蓂長鷺濤。月如芳草遠，身比夕陽高。羊祜傷風景，誰雲異我曹。
宿岐山薑明府廳
作者：耿湋（唐）

暝色休群動，秋齋遠客情。細風和雨氣，寒竹度簾聲。日覺蹉跎近，天教懶慢成。誰能謁卿相，朝夕算浮榮。
上巳日
作者：耿湋（唐）

共來修禊事，內顧一悲翁。玉鬢風塵下，花林絲管中。故山離水石，舊侶失鵷鴻。不及遊魚樂，裴回蓮葉東。
登樂遊原
作者：耿湋（唐）

園廟何年廢，登臨有故丘。孤村連日靜，多雨及霖休。常與秦山對，曾經漢主遊。豈知千載後，萬事水東流。
題惟幹上人房
作者：耿湋（唐）

繩床茅屋下，獨坐味閑安。苦行無童子，忘機避宰官。是非齊已久，夏臘比應難。更悟真如性，塵心稍自寬。
會鳳翔張少尹南亭
作者：耿湋（唐）

遠過張正見，詩興自依依。西府軍城暮，南庭吏事稀。草簷宜日過，花圃任煙歸。更料重關外，群僚候啟扉。
早春宴高陵滑少府
作者：耿湋（唐）

且寬沈簿領，應賴酒如澠。春夜霜猶下，東城月未升。清言饒醉客，亂舞避寒燈。名字書仙籍，諸生病未能。
寒蜂採菊蕊
作者：耿湋（唐）

遊颺下晴空，尋芳到菊叢。帶聲來蕊上，連影在香中。去住沾餘霧，高低順過風。終慚異蝴蝶，不與夢魂通。
題楊著別業
作者：耿湋（唐）

柳巷向陂斜，回陽噪亂鴉。農桑子雲業，書籍蔡邕家。暮葉初翻砌，寒池轉露沙。如何守儒行，寂寞過年華。
送太僕寺李丞赴都到桃林塞
作者：耿湋（唐）

遠過桃林塞，休年自昔聞。曲河隨暮草，重阜接閑雲。造父為周禦，詹嘉守晉軍。應多懷古思，落葉又紛紛。
宋中
作者：耿湋（唐）

百戰無軍食，孤城陷虜塵。為傷多易子，翻吊淺為臣。漫漫東流水，悠悠南陌人。空思前事往，向曉淚沾巾。
陪宴湖州公堂
作者：耿湋（唐）

謝公為楚郡，坐客是瑤林。文府重門奧，儒源積浪深。壺觴邀薄醉，笙磬發高音。末至才仍短，難隨白雪吟。
尋覺公因寄李二端司空十四曙
作者：耿湋（唐）

少年嘗昧道，無事日悠悠。及至悟生死，尋僧已白頭。雲回廬瀑雨，樹落給園秋。為我謝宗許，塵中難久留。
送郭秀才赴舉
作者：耿湋（唐）

鄉賦鹿鳴篇，君為貢士先。新經夢筆夜，才比棄繻年。海雨沾隋柳，江潮赴楚船。相看南去雁，離恨倍潸然。
送王閏
作者：耿湋（唐）

相送臨漢水，愴然望故關。江蕪連夢澤，楚雪入商山。語我他年舊，看君此日還。因將自悲淚，一灑別離間。
送蜀客還
作者：耿湋（唐）

萬峰深積翠，路向此中難。欲暮多羈思，因高莫遠看。卓家人寂寞，揚子業荒殘。唯見岷山水，悠悠帶月寒。
送海州盧錄事
作者：耿湋（唐）

之官逢計吏，風土問如何。海口朝陽近，青州春氣多。郊原鵬影到，樓閣蜃雲和。損益關從事，期聽勞者歌。
登鐘山館
作者：耿湋（唐）

匹馬宜春路，蕭條背館心。澗花寒夕雨，潭水黑朝林。野市魚鹽隘，江村竹葦深。子規何處發，青樹滿高岑。
秋日
作者：耿湋（唐）

照耀天山外，飛鴉幾共過。微紅拂秋漢，片白透長波。影促寒汀薄，光殘古木多。金霞與雲氣，散漫複相和。
贈苗員外
作者：耿湋（唐）

為郎日賦詩，小謝少年時。業繼儒門後，心多道者期。晚回長樂殿，新出夜明祠。行樂西園暮，春風動柳絲。
詣順公問道
作者：耿湋（唐）

此身知是妄，遠遠詣支公。何法住持後，能逃生死中。秋苔經古徑，蘀葉滿疏叢。方便如開誘，南宗與北宗。
廢慶寶寺
作者：耿湋（唐）

黃葉前朝寺，無僧寒殿開。池晴龜出暴，松暝鶴飛回。古井碑橫草，陰廊畫雜苔。禪宮亦銷歇，塵世轉堪哀。
赴許州留別洛中親故
作者：耿湋（唐）

淳風今變俗，末學誤為文。倖免投湘浦，那辭近汝墳。山遮魏闕路，日隱洛陽雲。誰念聯翩翼，煙中獨失群。
送葉尊師歸處州
作者：耿湋（唐）

風馭南行遠，長山與夜江。群祆離分野，五嶽拜旌幢。石髓調金鼎，雲漿實玉缸。cB々吠聲曉，洞府有仙厖。
七老會詩
作者：胡杲（唐）

閒居同會在三春，大抵愚年最出群。霜鬢不嫌杯酒興，鑿落滿斟判酩酊，香囊高掛任氤氳。搜神得句題紅葉，
七老會詩
作者：吉皎（唐）

休官罷任已閒居，林苑園亭興有餘。對酒最宜花藻發，寧用管絃來合雜，自親松竹且清虛。飛觥酒到須先酌，
七老會詩
作者：劉真（唐）

垂絲今日幸同筵，朱紫居身是大年。賞景尚知心未退，山茗煮時秋霧碧，玉杯斟處彩霞鮮。臨階花笑如歌妓，
七老會詩
作者：鄭據（唐）

東洛幽閒日暮春，邀歡多是白頭賓。官班朱紫多相似，更無外事來心肺，空有清虛入思神。醉舞兩回迎勸酒，
七老會詩
作者：盧真（唐）

三春已盡洛陽宮，天氣初晴景象中。千朵嫩桃迎曉日，對酒歌聲猶覺妙，玩花詩思豈能窮。先時共作三朝貴，
七老會詩
作者：張渾（唐）

幽亭春盡共為歡，印綬居身是大官。遁跡豈勞登遠岫，每況襟懷同宴會，共將心事比波瀾。風吹野柳垂羅帶，
一字至七字詩：竹
作者：韋式（唐）

竹。臨池，似玉。裛露靜，和煙綠。抱節寧改，貞心自束。渭曲偏種多，王家看不足。仙杖正驚龍化，美實當隨鳳熟。唯愁吹作別離聲，回首駕驂舞陣速。
奉和白太守揀橘
作者：張彤（唐）

淩霜遠涉太湖深，雙卷朱旗望橘林。樹樹籠煙疑帶火，揀選封題皆盡力，無人不感近臣心。
和白太守揀貢橘
作者：周元範（唐）

離離朱實綠叢中，似火燒山處處紅。影下寒林沈綠水，看取明朝船發後，餘香猶尚逐仁風。
句
作者：周元範（唐）

誰雲蒿上煙，隨雲依碧落。莫怪西陵風景別，鏡湖花草為先春。（賀朱慶餘及第。已上並見張為《主客圖》）
書巫山神女祠
作者：繁知一（唐）

忠州刺史今才子，行到巫山必有詩。為報高唐神女道，速排雲雨候清詞。
唐昌觀玉蕊花折有仙人遊悵然成二絕
作者：嚴休複（唐）

終日齋心禱玉宸，魂銷目斷未逢真。不如滿樹瓊瑤蕊，笑對藏花洞裡人。羽車潛下玉龜山，塵世何由睹蕣顏。唯有多情枝上雪，好風吹綴綠雲鬟。
江亭寓目
作者：盧拱（唐）

江郭帶林巒，津亭倚檻看。水風蒲葉戰，沙雨鷺鷥寒。晚木初凋柳，秋叢欲敗蘭。哀猿自相叫，鄉淚好無端。
中元日觀法事
作者：盧拱（唐）

西孟逢秋序，三元得氣中。雲迎碧落步，章奏玉皇宮。壇滴槐花露，香飄柏子風。羽衣淩縹緲，瑤轂轉虛空。久慕餐霞客，常悲習蓼蟲。青囊如可授，從此訪鴻蒙。
句
作者：盧拱（唐）

地甃如拳石，溪橫似葉舟。
蘇州元日郡齋感懷，寄越州元相公、杭州白舍人
作者：李諒（唐）

稱慶還鄉郡吏歸，端憂明發儼朝衣。首開三百六旬日，舉族共資隨月俸，一身惟憶故山薇。舊交邂逅封疆近，絲綸暫厭分符竹，舟楫初登擁羽旗。未知今日情何似，
月生
作者：劉猛（唐）

月生十五前，日望光彩圓。月滿十五後，日畏光彩瘦。不見夜花色，一尊成暗酒。匣中苔背銅，光短不照空。不惜補明月，慚無此良工。
苦雨
作者：劉猛（唐）

自念數年間，兩手中藏鉤。於心且無恨，他日為我羞。古老傳童歌，連淫亦兵象。夜夢戈甲鳴，苦不願年長。
曉
作者：劉猛（唐）

朝梳一把白，夜淚千滴雨。可恥垂拱時，老作在家女。
獻盧尚書
作者：萬彤雲（唐）

荷衣拭淚幾回穿，欲謁朱門抵上天。不是尚書輕下客，山家無物與王權。
和白尚書賦永豐柳
作者：盧貞（唐）

一樹依依在永豐，兩枝飛去杳無蹤。玉皇曾採人間曲，應逐歌聲入九重。
和劉夢得歲夜懷友
作者：盧貞（唐）

文翰走天下，琴尊臥洛陽。貞元朝士盡，新歲一悲涼。名早緣才大，官遲為壽長。時來知病已，莫歎步趨妨。
富陽南樓望浙江風起
作者：張南史（唐）

南樓渚風起，樹杪見滄波。稍覺征帆上，蕭蕭暮雨多。沙洲殊未極，雲水更相和。欲問任公子，垂綸意若何。
奉酬李舍人秋日寓直見寄
作者：張南史（唐）

秋日金華直，遙知玉佩清。九重門更肅，五色詔初成。槐落宮中影，鴻高苑外聲。翻從魏闕下，江海寄幽情。
同韓侍郎秋朝使院
作者：張南史（唐）

重門啟曙關，一葉報秋還。露井桐柯濕，風庭鶴翅閑。忘情簪白筆，假夢入青山。惆悵只應此，難裁語默間。
送朱大遊塞
作者：張南史（唐）

歲暮一為別，江湖聊自寬。且無人事處，誰謂客行難。郢曲憐公子，吳州憶伯鸞。蒼蒼遠山際，松柏獨宜寒。
送鄭錄事赴太原
作者：張南史（唐）

歎息不相見，紅顏今白頭。重為西候別，方起北風愁。六月胡天冷，雙城汾水流。盧諶即故吏，還複向並州。
送餘贊善使還赴薛尚書幕
作者：張南史（唐）

音書不可論，河塞雪紛紛。雁足期蘇武，狐裘見薛君。城池通紫陌，鞍馬入黃雲。遠棹漳渠水，平流幾處分。
送李侍禦入茅山採藥
作者：張南史（唐）

苦縣家風在，茅山道錄傳。聊聽驄馬使，卻就紫陽仙。江海生岐路，雲霞入洞天。莫令千歲鶴，飛到草堂前。
寄中書李舍人
作者：張南史（唐）

昨宵淒斷處，對月與臨風。鶴病三江上，蘭衰百草中。題詩隨謝客，飲酒寄黃翁。早歲心相待，還因貴賤同。
和崔中丞中秋月
作者：張南史（唐）

秋夜月偏明，西樓獨有情。千家看露濕，萬裡覺天清。映水金波動，銜山桂樹生。不知飛鵲意，何用此時驚。
西陵懷靈一上人兼寄朱放
作者：張南史（唐）

淮海風濤起，江關憂思長。同悲鵲繞樹，獨坐雁隨陽。山晚雲藏雪，汀寒月照霜。由來濯纓處，漁父愛滄浪。
寄靜虛上人雲門
作者：張南史（唐）

寒日白雲裡，法侶自提攜。竹徑通城下，松門隔水西。方同沃洲去，不自武陵迷。彷彿心疑處，高峰是會稽。
送司空十四北遊宋州
作者：張南史（唐）

九拒危城下，蕭條送爾歸。寒風吹畫角，暮雪犯征衣。道裡猶成間，親朋重與違。白雲愁欲斷，看入大樑飛。
殷卿宅夜宴
作者：張南史（唐）

日暗城烏宿，天寒櫪馬嘶。詞人留上客，妓女出中閨。積雪連燈照，迴廊映竹迷。太常今夜宴，誰不醉如泥。
宣城雪後還望郡中寄孟侍禦
作者：張南史（唐）

臘後年華變，關西驛騎遙。塞鴻連暮雪，江柳動寒條。山水還鄣郡，圖書入漢朝。高樓非別處，故使百憂銷。
獨孤常州北亭
作者：張南史（唐）

北洫敞高明，憑軒見野情。朝回五馬跡，更勝百花名。海樹凝煙遠，湖田見鶴清。雲光侵素壁，水影蕩閑楹。俗賴褰帷謁，人歡倒屣迎。始能崇結構，獨有謝宣城。
早春書事奉寄中書李舍人
作者：張南史（唐）

儒服山東士，衡門洛下居。風塵游上路，簡冊委空廬。戎馬生郊日，賢人避地初。竄身初浩蕩，投跡豈躊躇。翠羽憐窮鳥，瓊枝顧散樗。還令親道術，倒欲混樵漁。敝縕袍多補，飛蓬鬢少梳。誦詩陪賈誼，酌酒伴應璩。鶴膝兵家備，鳧茨儉歲儲。泊舟依野水，開徑接園蔬。暫閱柔佛巴魯澤，長懷故里閭。思賢乘朗月，覽古到荒墟。在竹慚充箭，為蘭倖免鋤。那堪聞相府，更遣詣公車。蹇足終難進，顰眉竟未舒。事從因病止，生寄負恩餘。不見神仙久，無由鄙吝祛。帝庭張禮樂，天閣繡簪裾。日色浮青瑣，香煙近玉除。神清王子敬，氣逐馬相如。銅漏時常靜，金門步轉徐。唯看五字表，不記八行書。宿昔投知己，周旋謝起予。只應高位隔，詎是故情疏。為報周多士，須憐楚子虛。一身從棄置，四節苦居諸。柳發三條陌，花飛六輔渠。靈盤浸沆瀣，龍首映儲胥。北海樽留客，西江水救魚。長安同日遠，不敢詠歸歟。
陸勝宅秋暮雨中探韻同作
作者：張南史（唐）

同人永日自相將，深竹閑園偶闢疆。已被秋風教憶鱠，醉裡欲尋騎馬路，蕭條幾處有垂楊。
春日道中寄孟侍禦
作者：張南史（唐）

春來遊子傍歸路，時有白雲遮獨行。水流亂赴石潭響，昨日已嘗村酒熟，一杯思與孟嘉傾。
江北春望贈皇甫補闕
作者：張南史（唐）

閑園柳綠井桃紅，野徑荒墟左右通。清迥獨連江水北，聞道金門堪避世，何須身與海鷗同。
酬張二倉曹楊子閒居見寄兼呈韓郎中左補闕皇甫冉
作者：張南史（唐）

孤雲獨鶴自悠悠，別後經年尚泊舟。漁父致詞相借問，莫怪杜門頻乞假，不堪扶病拜龍樓。
秋夜聞雁寄南十五兼呈空和尚
作者：張南史（唐）

晚節聞君道趣深，結茅栽樹近東林。禪師幾度曾摩頂，不見支公與玄度，相思擁膝坐長吟。
雪
作者：張南史（唐）

雪，雪。花片，玉屑。結陰風，凝暮節。高嶺虛晶，
月
作者：張南史（唐）

月，月。暫盈，還缺。上虛空，生溟渤。散彩無際，
泉
作者：張南史（唐）

泉，泉。色淨，苔鮮。石上激，雲中懸。津流竹樹，
竹
作者：張南史（唐）

竹，竹。披山，連穀。出東南，殊草木。葉細枝勁，
花
作者：張南史（唐）

花，花。深淺，芬葩。凝為雪，錯為霞。鶯和蝶到，
草
作者：張南史（唐）

草，草。折宜，看好。滿地生，催人老。金殿玉砌，
競渡歌
作者：張建封（唐）

五月五日天晴明，楊花繞江啼曉鶯。使君未出郡齋外，兩岸羅衣破暈香，銀釵照日如霜刃。鼓聲三下紅旗開，鼓聲漸急標將近，兩龍望標目如瞬。坡上人呼霹靂驚，瘡眉血首爭不定，輸岸一朋心似燒。只將輸贏分罰賞，吾今細觀競渡兒，何殊當路權相持。不思得岸各休去，
酬韓校書愈打球歌
作者：張建封（唐）

僕本修文持筆者，今來帥領紅旌下。不能無事習蛇矛，護軍對引相向去，風呼月旋朋先開。俯身仰擊複傍擊，儒生疑我新發狂，武夫愛我生雄光。杖移鬃底拂尾後，凡情莫辨捷中能，拙目翻驚巧時失。韓生訝我為斯藝，
春山夜月
作者：於良史（唐）

春山多勝事，賞玩夜忘歸。掬水月在手，弄花香滿衣。興來無遠近，欲去惜芳菲。南望鳴鐘處，樓臺深翠微。
宿藍田山口奉寄沈員外
作者：於良史（唐）

山暝飛群鳥，川長泛四鄰。煙歸河畔草，月照渡頭人。朋友懷東道，鄉關戀北辰。去留無所適，岐路獨迷津。
冬日野望寄李贊府
作者：於良史（唐）

地際朝陽滿，天邊宿霧收。風兼殘雪起，河帶斷冰流。北闕馳心極，南圖尚旅遊。登臨思不已，何處得銷愁。
閒居寄薛華
作者：於良史（唐）

隱幾讀黃老，閒居耳目清。僻居人事少，多病道心生。雨洗山林濕，鴉鳴池館晴。晚來因廢卷，行藥至西城。
江上送友人
作者：於良史（唐）

看爾動行棹，未收離別筵。千帆忽見及，亂卻故人船。紛泊雁群起，逶迤沙漵連。長亭十裡外，應是少人煙。
田家秋日送友
作者：於良史（唐）

蒼茫日初宴，遙野雲初收。殘雨北山裡，夕陽東渡頭。舟依漁溓合，水入田家流。何意君迷駕，山林應有秋。
自吟
作者：於良史（唐）

出身三十年，發白衣猶碧。日暮倚朱門，從朱汙袍赤。
感興
作者：崔膺（唐）

富貴難義合，困窮易感恩。古來忠烈士，多出貧賤門。世上桃李樹，但結繁華子。白屋抱關人，青雲壯心死。本以勢利交，勢盡交情已。如何失情後，始歎門易軌。
別佳人
作者：崔膺（唐）

壟上流泉壟下分，斷腸嗚咽不堪聞。嫦娥一入月中去，巫峽千秋空白雲。
禦溝新柳
作者：馮宿（唐）

夾道天渠遠，垂絲禦柳新。千條宜向日，萬戶共迎春。輕翠含煙發，微音逐吹頻。靜看思渡口，回望憶江濱。嫋嫋分遊騎，依依駐旅人。陽和如可及，攀折在茲辰。
酬白樂天劉夢得
作者：馮宿（唐）

共稱洛邑難其選，何幸天書用不才。遙約和風新草木，明歲杏園花下集，須知春色自東來。
樂府答孟東野戲贈
作者：陸長源（唐）

芙蓉初出水，菡萏露中花。幾吹著枯木，無奈值空槎。
酬孟十二新居見寄
作者：陸長源（唐）

大道本夷曠，高情亦沖虛。因隨白雲意，偶逐青蘿居。青蘿紛蒙密，四序無慘舒。餘清濯子襟，散彩還吾廬。去歲登美第，策名在公車。將必繼管蕭，豈惟躡應徐。首夏尚清和，殘芳遍丘墟。褰幃蔭窗柳，汲井滋園蔬。達者貴知心，古人不願餘。愛君蔣生徑，且著茂陵書。
答東野夷門雪
作者：陸長源（唐）

好丹與素道不同，失意得途事皆別。東鄰少年樂未央，
句
作者：陸長源（唐）

忽然一曲稱君心，破卻中人百家產。。城外平人驅欲盡，帳中猶打袞花球。
寄興國池鶴上劉相公
作者：張眾甫（唐）

馴狎經時久，褵褷短翮存。不隨淮海變，空愧稻粱恩。獨立秋天靜，單棲夕露繁。欲飛還斂翼，詎敢望乘軒。
送李司直使吳
作者：張眾甫（唐）

使臣方擁傳，王事遠辭家。震澤逢殘雨，新豐過落花。水萍千葉散，風柳萬條斜。何處看離恨，春江無限沙。
送李觀之宣州謁袁中丞賦得三州渡
作者：張眾甫（唐）

古渡大江濱，西南距要津。自當舟楫路，應濟往來人。翻浪驚飛鳥，回風起綠蘋。君看波上客，歲晚獨垂綸。
宿慧山寺
作者：王武陵（唐）

秋日遊古寺，秋山正蒼蒼。泛舟次巖壑，稽首金仙堂。下有寒泉流，上有珍禽翔。石門吐明月，竹木涵清光。中夜河沉沉，但聞松桂香。曠然出塵境，憂慮澹已忘。
秋暮登北樓
作者：王武陵（唐）

秋滿空山悲客心，山樓晴望散幽襟。一川紅樹迎霜老，三年海上音書絕，鄉國蕭條惟夢尋。
宿慧山寺
作者：朱宿（唐）

古寺隱秋山，登攀度林樾。悠然青蓮界，此地塵境絕。機閑任晝昏，慮澹知生滅。微吹遞遙泉，疏鬆對殘月。庭虛露華綴，池淨荷香發。心悟形未留，遲遲履歸轍。歲月人間促，煙霞此地多。殷勤竹林寺，更得幾回過。
二風詩：治風詩五篇：至仁
作者：元結（唐）

（古有仁帝，能全仁明以封天下，故為《至仁》之詩二章四韻十二句）猗皇至聖兮，至惠至仁，德施蘊蘊。蘊蘊如何？不全不缺，莫知所貺。猗皇至聖兮，至儉至明，化流瀛瀛。瀛瀛如何？不虢不赩，莫知其極。
二風詩：治風詩五篇：至慈
作者：元結（唐）

（古有慈帝，能保靜順以涵萬物，故為《至慈》之詩二章四韻十四句）至化之深兮，猗猗娭娭。如煦如吹，如負如持，至化之極兮，瀛瀛溶溶。如涵如封，如隨如從，
二風詩：治風詩五篇：至勞
作者：元結（唐）

（古有勞王，能執勞儉以大功業，故為《至勞》之詩三章六韻二十四句）至哉勤績，不盈不延；誰能頌之，我請頌焉。於戲勞王，勤亦何極；濟爾九土，山川溝洫。至哉儉德，不豐不敷；誰能頌之，我請頌夫。於戲勞王，儉亦何深；戒爾萬代，奢侈荒淫。至哉茂功，不升不圮；誰能頌之，我請頌矣。於戲勞王，功亦何大；去爾兆庶，洪湮災害。
二風詩：治風詩五篇：至正
作者：元結（唐）

（古有正王，能正慎恭和以安上下，故為《至正》之詩一章四韻八句）為君之道，何以為明？功不濫賞，罪不濫刑；讜言則聽，諂言不聽；王至是然，可為明焉。
二風詩：治風詩五篇：至理
作者：元結（唐）

（古有理王，能守清一以致無刑，故為《至理》之詩一章三韻十二句）理何為兮，系修文德。加之清一，莫不順則。意彼刑法，嗚呼嗚呼！人不斯察。
二風詩：亂風詩五篇：至荒
作者：元結（唐）

（古有荒王，忘戒慎道，以逸豫失國，故為《至荒》之詩一章三韻十二句）國有世謨，仁信勤歟。王實惛荒，終亡此乎。焉有力恣諂惑，而不亡其國？嗚呼亡王，忍為此心！敢正亡王，永為世箴。
二風詩：亂風詩五篇：至亂
作者：元結（唐）

（古有亂王，肆極兇虐，亂亡乃已，故為《至亂》之詩二章二韻十二句）嘻乎王家，曾有兇王，中世失國，豈非驕荒。複複之難，令則可忘。嘻乎亂王，王心何思？暴淫虐惑，無思不為；生人冤怨，言何極之。
二風詩：亂風詩五篇：至虐
作者：元結（唐）

（古有虐王，昏毒狂忍，無惡不及，故為《至虐》之詩二章四韻十八句）夫為君上兮，慈順明恕，可以化人。忍行昏恣，夫為君上兮，兢慎儉約，可以保身，忍行荒惑，虐暴於人；前世失國，如王者多。於斯不寤，當如之何。
二風詩：亂風詩五篇：至惑
作者：元結（唐）

（古有惑王，用奸臣以虐外，寵妖女以亂內，內外用亂，賢聖為上兮，必儉約戒身，鑒察化人，所以保福也。如何不思，荒恣是為？上下隔塞，人神怨奰；敖惡無厭，不畏顛墜。聖賢為上兮，必用賢正，黜奸佞之臣，所以長久也。如何反是，以為亂矣？寵邪信惑，近佞好諛；廢嫡立庶，
二風詩：亂風詩五篇：至傷
作者：元結（唐）

（古有傷王，以崩蕩之餘，無惡不為也。亂亡之由，夫可傷兮？傷王乎，欲何為乎？將蠹枯矣，無人救乎？蠹枯及矣，不可救乎？嗟傷王！自為人君，變為人奴！為人君者，忘戒乎。
補樂歌十首：網罟
作者：元結（唐）

（《網罟》，伏羲氏之樂歌也。其義蓋稱伏羲能易人取禽獸之勞，凡二章，章四句）吾人苦兮，水深深。網罟設兮，水不深。吾人苦兮，山幽幽。網罟設兮，山不幽。
補樂歌十首：豐年
作者：元結（唐）

（《豐年》，神農氏之樂歌也，其義蓋稱神農教人種植之功。凡二章，章四句）猗太帝兮，其智如神；分草實兮，濟我生人。猗太帝兮，其功如天；均四時兮，成我豐年。
補樂歌十首：雲門
作者：元結（唐）

（《雲門》，軒轅氏之樂歌也，其義蓋言雲之出，潤益萬物，如帝之德，無所不施。凡二章，章四句）玄雲溶溶兮，垂雨濛濛；類我聖澤兮，涵濡不窮。玄雲漠漠兮，含映逾光；類我聖德兮，溥被無方。
補樂歌十首：九淵
作者：元結（唐）

（《九淵》，少昊氏之樂歌也，其義蓋稱少昊之德，聖德至深兮，奫奫如淵；生類娭娭兮，孰知其然。
補樂歌十首：五莖
作者：元結（唐）

（《五莖》，顓頊氏之樂歌也，其義蓋稱顓頊得五德之根莖。凡一章，章八句）植植萬物兮，滔滔根莖；五德涵柔兮，渢渢而生。其生如何兮秞秞，天下皆自我君兮化成。
補樂歌十首：六英
作者：元結（唐）

（《六英》，高辛氏之樂歌也，其義蓋稱帝嚳能總六合之英華。凡二章，章六句）我有金石兮，擊考崇崇。與汝歌舞兮，上帝之風。由六合兮，英華渢渢。我有絲竹兮，韻和泠泠。與汝歌舞兮，上帝之聲。由六合兮，根底嬴嬴。
補樂歌十首：咸池
作者：元結（唐）

（《咸池》，陶唐氏之樂歌也，其義蓋稱堯德至大，元化油油兮，孰知其然。至德汩汩兮，順之以先。元化浘浘兮，孰知其然。至道泱泱兮，由之以全。
補樂歌十首：大韶
作者：元結（唐）

（《大韶》，有虞氏之樂歌也，其義蓋稱舜能紹先聖之德。凡二章，章四句）森森群象兮，日見生成。欲聞朕初兮，玄封冥冥。洋洋至化兮，日見深柔。欲聞大濩兮，大淵油油。
補樂歌十首：大夏
作者：元結（唐）

（《大夏》，有夏氏之樂歌也，其義蓋稱禹治水，茫茫下土兮，乃生九州。山有長岑兮，川有深流。茫茫下土兮，乃均四方。國有安乂兮，野有封疆。茫茫下土兮，乃歌萬年。上有茂功兮，下戴仁天。
補樂歌十首：大濩
作者：元結（唐）

（《大濩》，有殷氏之樂歌也，其義蓋稱湯救天下，萬姓苦兮，怨且哭，不有聖人兮，誰護育。聖人生兮，天下和。萬姓熙熙兮，舞且歌。
系樂府十二首：思太古
作者：元結（唐）

東南三千里，沅湘為太湖。湖上山谷深，有人多似愚。嬰孩寄樹顛，就水捕鷠鱸。所歡同鳥獸，身意複何拘。吾行遍九州，此風皆已無。籲嗟聖賢教，不覺久躊躕。
系樂府十二首：隴上歎
作者：元結（唐）

援車登隴阪，窮高遂停駕。延望戎狄鄉，巡迴複悲吒。滋移有情教，草木猶可化。聖賢禮讓風，何不遍西夏。父子忍猜害，君臣敢欺詐。所適今若斯，悠悠欲安舍。
系樂府十二首：頌東夷
作者：元結（唐）

嘗聞古天子，朝會張新樂。金石無全聲，宮商亂清濁。東驚且悲歎，節變何煩數。始知中國人，耽此亡純樸。爾為外方客，何為獨能覺。其音若或在，蹈海吾將學。
系樂府十二首：賤士吟
作者：元結（唐）

南風發天和，和氣天下流。能使萬物榮，不能變羈愁。為愁亦何爾，自請說此由。諂競實多路，苟邪皆共求。嘗聞古君子，指以為深羞。正方終莫可，江海有滄洲。
系樂府十二首：欸乃曲
作者：元結（唐）

誰能聽欸乃，欸乃感人情。不恨湘波深，不怨湘水清。所嗟豈敢道，空羨江月明。昔聞扣斷舟，引釣歌此聲。始歌悲風起，歌竟愁雲生。遺曲今何在，逸為漁父行。
系樂府十二首：貧婦詞
作者：元結（唐）

誰知苦貧夫，家有愁怨妻。請君聽其詞，能不為酸淒。所憐抱中兒，不如山下麑。空念庭前地，化為人吏蹊。出門望山澤，回頭心複迷。何時見府主，長跪向之啼。
系樂府十二首：去鄉悲
作者：元結（唐）

躊躕古塞關，悲歌為誰長。日行見孤老，羸弱相提將。聞其呼怨聲，聞聲問其方。方言無患苦，豈棄父母鄉。非不見其心，仁惠誠所望。念之何可說，獨立為淒傷。
系樂府十二首：壽翁興
作者：元結（唐）

借問多壽翁，何方自修育。惟雲順所然，忘情學草木。始知世上術，勞苦化金玉。不見充所求，空聞肆耽欲。清和存王母，潛濩無亂黷。誰正好長生，此言堪佩服。
系樂府十二首：農臣怨
作者：元結（唐）

農臣何所怨，乃欲幹人主。不識天地心，徒然怨風雨。將論草木患，欲說昆蟲苦。巡迴宮闕傍，其意無由吐。一朝哭都市，淚盡歸田畝。謠頌若採之，此言當可取。
系樂府十二首：謝大龜
作者：元結（唐）

客來自江漢，雲得雙大龜。且言龜甚靈，問我君何疑。自昔保方正，顧嘗無妄私。順和固鄙分，全守真常規。行之恐不及，此外將何為。惠恩如可謝，佔問敢終辭。
系樂府十二首：古遺歎
作者：元結（唐）

古昔有遺歎，所歎何所為。有國遺賢臣，萬事為冤悲。所遺非遺望，所遺非可遺。所遺非遺用，所遺在遺之。嗟嗟山海客，全獨竟何辭。心非膏濡類，安得無不遺。
系樂府十二首：下客謠
作者：元結（唐）

下客無黃金，豈思主人憐。客言勝黃金，主人然不然。珠玉成彩翠，綺羅如嬋娟。終恐見斯好，有時去君前。豈知保忠信，長使令德全。風聲與時茂，歌頌萬千年。
漫歌八曲：故城東
作者：元結（唐）

漫惜故城東，良田野草生。說向縣大夫，大夫勸我耕。耕者我為先，耕者相次焉。誰愛故城東，今為近郭田。
漫歌八曲：西陽城
作者：元結（唐）

江北有大洲，洲上堪力耕。此中宜五穀，不及西陽城。城畔多野桑，城中多古荒。衣食可力求，此外何所望。
漫歌八曲：大回中
作者：元結（唐）

樊水欲東流，大江又北來。樊山當其南，此中為大回。回中魚好遊，回中多釣舟。漫欲作漁人，終焉無所求。
漫歌八曲：小回中
作者：元結（唐）

叢石橫大江，人言是釣臺。水石相沖激，此中為小回。回中浪不惡，複在武昌郭。來客去客船，皆向此中泊。
漫歌八曲：將牛何處去二首
作者：元結（唐）

將牛何處去，耕彼故城東。相伴有田父，相歡惟牧童。將牛何處去，耕彼西陽城。叔閑修農具，直者伴我耕。
漫歌八曲：將船何處去二首
作者：元結（唐）

將船何處去，釣彼大回中。叔靜能鼓橈，正者隨弱翁。將船何處去，送客小回南。有時逢惡客，還家亦少酣。
引極三首：思元極
作者：元結（唐）

天曠莽兮杳泱茫，氣浩浩兮色蒼蒼。上何有兮人不測，思不從兮空自傷，心慅bj兮意惶懹。思假翼兮鸞鳳，
引極三首：望仙府
作者：元結（唐）

山鑿落兮眇嶔岑，雲溶溶兮木棽棽。中何有兮人不睹，望不從兮知如何，心混混兮意渾和。思假足兮虎豹，
引極三首：懷潛君
作者：元結（唐）

海浩淼兮汩洪溶，流蘊蘊兮濤洶洶。下何有兮人不聞，思不從兮空踟躕，心回迷兮意縈紆。思假鱗兮鯤龍，
演興四首：招太靈
作者：元結（唐）

招太靈兮山之巔，山屹dB兮水淪漣。祠之襰兮眇何年，禧太靈兮端清，予願致夫精誠。久愵兮cJ々，望太靈兮儼而安，澹油溶兮都清閒。
演興四首：初祀
作者：元結（唐）

山之乳兮葺太祠，木孫為桷兮木母榱。雲纓為dT兮愚木栭。洞淵禪兮揭巍巍。塗木蘭兮蒔糅蔫，翹修釤兮掉蕪殳，靈巫rw兮舞顒幹。薦天ed兮酒陽泉，
演興四首：訟木魅
作者：元結（唐）

登高峰兮俯幽谷，心悴悴兮念群木。見樗栲兮相陰覆，槢橈橈兮未堅，椲桹桹兮可屈。櫁du樽兮不香，拔豐茸兮已實。豈元化之不均兮，儓予莫識天地之意兮，願截惡木之根，傾梟獍之古巢，實非吾心之不仁惠也，豈恥夫善惡之相紛。且欲畚三河之膏壤，裨濟水之清漣。將封灌乎善木，取方所以柯如兮，吾將出於南荒。求壽藤與蟠木，且憂顒之翩翩，又愁狖之賓士。及陰陽兮不和，重嗟惋兮何補，每齊心以精意。切援祝於神明，
演興四首：閔嶺中
作者：元結（唐）

□群山以延想，吾獨閔乎嶺中。彼嶺中兮何有，欲採之以將壽，眇不知夫所從。大淵蘊蘊兮絕嶘岌岌，彼妖精兮變怪，必假見於風雨。常閃閃而伺人，久懹懹以ck惋，卻遲回而永歎。懼大靈兮不知，則必蒙皮篻以為矢，弦毋筱以為弧。化毒銅以為戟，且舂刺乎惡毒，又引射夫妖怪。盡群類兮使無，入嶺中而登玉峰，極閟絕而求翠茸。將吾壽兮隨所從，空仰訟於上玄，彼至精兮必應。甯古有而今無，
經馬鎮西宅
作者：許渾（唐）

將軍久已沒，行客自興哀。功業山長在，繁華水不回。亂藤侵廢井，荒菊上叢臺。借問此中事，幾家歌舞來。
重遊鬱林寺道玄上人院
作者：許渾（唐）

藤杖叩松關，春溪劚藥還。雨晴巢燕急，波暖浴鷗閑。倚檻花臨水，回舟月照山。憶歸師莫笑，書劍在人間。
泛溪
作者：許渾（唐）

疑與武陵通，青溪碧嶂中。水寒深見石，松晚靜聞風。遁跡驅雞吏，冥心失馬翁。才應畢婚嫁，還此息微躬。
送樓煩李別駕
作者：許渾（唐）

琴清詩思勞，更欲學龍韜。王粲暫停筆，呂虔初佩刀。夜吟關月靜，秋望塞雲高。去去從軍樂，雕飛代馬豪。
聞兩河用兵因貽友人
作者：許渾（唐）

故人日已遠，身事與誰論。性拙難趨世，心孤易感恩。秋悲憐宋玉，夜舞笑劉琨。徒有幹時策，青山尚掩門。
獻白尹
作者：許渾（唐）

醉舞任生涯，褐寬烏帽斜。庾公先在郡，疏傅早還家。林晚鳥爭樹，園春蜂護花。高吟應更逸，嵩洛舊煙霞。
茅山贈梁尊師
作者：許渾（唐）

雲屋何年客，青山白日長。種花春掃雪，看籙夜焚香。上象壺中闊，平生夢裡忙。幸承仙籍後，乞取大還方。
聞薛先輩陪大夫看早梅因寄
作者：許渾（唐）

澗梅寒正發，莫信笛中吹。素豔雪凝樹，清香風滿枝。折驚山鳥散，攜任野蜂隨。今日從公醉，何人倒接z5。
送前緱氏韋明府南遊
作者：許渾（唐）

酒闌橫劍歌，日暮望關河。道直去官早，家貧為客多。山昏函穀雨，木落洞庭波。莫盡遠遊興，故園荒薜蘿。
看雪
作者：許渾（唐）

松亞竹珊珊，心知萬井歡。山明迷舊徑，溪滿漲新瀾。客醉瑤臺曙，兵防玉塞寒。紅樓知有酒，誰肯學袁安。
贈僧
作者：許渾（唐）

心法本無住，流沙歸複來。錫隨山鳥動，經附海船回。洗足柳遮寺，坐禪花委苔。唯將一童子，又欲上天臺。
趨慈和寺移宴
作者：許渾（唐）

高寺移清宴，漁舟系綠蘿。潮平秋水闊，雲斂暮山多。廣檻停簫鼓，繁弦散綺羅。西樓半床月，莫問夜如何。
留贈偃師主人
作者：許渾（唐）

孤城漏未殘，徒侶拂徵鞍。洛北去遊遠，淮南歸夢闌。曉燈回壁暗，晴雪捲簾寒。強盡主人酒，出門行路難。
送南陵李少府
作者：許渾（唐）

高人亦未閑，來往楚雲間。劍在心應壯，書窮鬢已斑。落帆秋水寺，驅馬夕陽山。明日南昌尉，空齋又掩關。
別韋處士
作者：許渾（唐）

南北斷蓬飛，別多相見稀。更傷今日酒，未換昔年衣。舊友幾人在，故鄉何處歸。秦原向西路，雲晚雪霏霏。
九日登樟亭驛樓
作者：許渾（唐）

鱸鱠與蓴羹，西風片席輕。潮回孤島晚，雲斂眾山晴。丹羽下高閣，黃花垂古城。因秋倍多感，鄉樹接鹹京。
再遊越中，傷朱餘慶協律好直上人
作者：許渾（唐）

昔年湖上客，留訪雪山翁。王氏船猶在，蕭家寺已空。月高花有露，煙合水無風。處處多遺韻，何曾入剡中。
京口津亭送張崔二侍禦
作者：許渾（唐）

愛樹滿西津，津亭墮淚頻。素車應度洛，珠履更歸秦。水接三湘暮，山通五嶺春。傷離與懷舊，明日白頭人。
江樓夜別
作者：許渾（唐）

離別奈情何，江樓凝豔歌。蕙蘭秋露重，蘆葦夜風多。深怨寄清瑟，遠愁生翠蛾。酒酣相顧起，明月棹寒波。
送惟素上人歸新安
作者：許渾（唐）

山空葉複落，一徑下新安。風急渡溪晚，雪晴歸寺寒。尋雲策藤杖，向日倚蒲團。甯憶西遊客，勞勞歌路難。
霅上宴別
作者：許渾（唐）

山斷水茫茫，洛人西路長。笙歌留遠棹，風雨寄華堂。紅壁耿秋燭，翠簾凝曉香。誰堪從此去，雲樹滿陵陽。
下第別友人楊至之
作者：許渾（唐）

花落水潺潺，十年離舊山。夜愁添白髮，春淚減朱顏。孤劍北遊塞，遠書東出關。逢君話心曲，一醉灞陵間。
尋戴處士
作者：許渾（唐）

車馬長安道，誰知大隱心。蠻僧留古鏡，蜀客寄新琴。曬藥竹齋暖，搗茶松院深。思君一相訪，殘雪似山陰。
放猿
作者：許渾（唐）

殷勤解金鎖，昨夜雨淒淒。山淺憶巫峽，水寒思建溪。遠尋紅樹宿，深向白雲啼。好覓來時路，煙蘿莫共迷。
將離郊園留示弟侄
作者：許渾（唐）

身賤與心違，秋風生旅衣。久貧辭國遠，多病在家稀。山暝客初散，樹涼人未歸。西都萬餘裡，明旦別柴扉。
夜歸丁卯橋村舍
作者：許渾（唐）

月涼風靜夜，歸客泊巖前。橋響犬遙吠，庭空人散眠。紫蒲低水檻，紅葉半江船。自有還家計，南湖二頃田。
題青山館
作者：許渾（唐）

昔人詩酒地，芳草思王孫。白水半塘岸，青山橫郭門。懸巖碑已折，磐石井猶存。無處繼行樂，野花空一尊。
秋日眾哲館對竹
作者：許渾（唐）

蕭蕭淩雪霜，濃翠異三湘。疏影月移壁，寒聲風滿堂。捲簾秋更早，高枕夜偏長。忽憶秦溪路，萬竿今正涼。
春日題韋曲野老村舍二首
作者：許渾（唐）

繞屋遍桑麻，村南第一家。林繁樹勢直，溪轉水紋斜。竹院晝看筍，藥欄春賣花。故園歸未得，到此是天涯。北嶺枕南塘，數家村落長。鶯啼幼婦懶，蠶出小姑忙。煙草近溝濕，風花臨路香。自憐非楚客，春望亦心傷。
崇聖寺別楊至之
作者：許渾（唐）

蕭寺暫相逢，離憂滿病容。寒齋秋少燕，陰壁夜多蛩。樹暗水千里，山深雲萬重。懷君在書信，莫過雁回峰。
途經李翰林墓
作者：許渾（唐）

氣逸何人識，才高舉世疑。禰生狂善賦，陶令醉能詩。碧水鱸魚思，青山鵩鳥悲。至今孤塚在，荊棘楚江湄。
嚴陵釣臺貽行侶
作者：許渾（唐）

故人天下定，垂釣碧巖幽。舊跡隨臺古，高名寄水流。鳥喧群木晚，蟬急眾山秋。更待新安月，憑君暫駐舟。
南樓春望
作者：許渾（唐）

南樓春一望，雲水共昏昏。野店歸山路，危橋帶郭村。晴煙和草色，夜雨長溪痕。下岸誰家住，殘陽半掩門。
送無夢道人先歸甘露寺
作者：許渾（唐）

飄飄隨晚浪，杯影入鷗群。岸凍千船雪，巖陰一寺雲。夜燈江北見，寒磬水西聞。鶴嶺煙霞在，歸期不羨君。
閒居孟夏即事
作者：許渾（唐）

綠樹蔭青苔，柴門臨水開。簟涼初熟麥，枕膩乍經梅。魚躍海風起，鼉鳴江雨來。佳人竟何處，日夕上樓臺。
題灞西駱隱士
作者：許渾（唐）

磻溪連灞水，商嶺接秦山。青漢不回駕，白雲長掩關。雀喧知鶴靜，鳧戲識鷗閑。卻笑南昌尉，悠悠城市間。
溪亭二首
作者：許渾（唐）

溪亭四面山，橫柳半溪灣。蟬響螳螂急，魚深翡翠閑。水寒留客醉，月上與僧還。猶戀蕭蕭竹，西齋未掩關。暖枕眠溪柳，僧齋昨夜期。茶香秋夢後，松韻晚吟時。共戲魚翻藻，爭棲鳥墜枝。重陽應一醉，栽菊助東籬。
秋日赴闕題潼關驛樓
作者：許渾（唐）

紅葉晚蕭蕭，長亭酒一瓢。殘雲歸太華，疏雨過中條。樹色隨山迥，河聲入海遙。帝鄉明日到，猶自夢漁樵。
吳門送客早發
作者：許渾（唐）

吳歌咽深思，楚客怨歸程。寺曉樓臺迥，江秋管吹清。早潮低水檻，殘月下山城。惆悵回舟日，湘南春草生。
送太昱禪師
作者：許渾（唐）

禪床深竹裡，心與徑山期。結社多高客，登壇盡小師。早秋歸寺遠，新雨上灘遲。別後江雲碧，南齋一首詩。
旅懷
作者：許渾（唐）

徵車何軋軋，南北極天涯。孤枕易為客，遠書難到家。鄉連雲外樹，城閉月中花。猶有扁舟思，前年別若耶。
駕出長安
作者：王昌齡（唐）

聖德超千古，皇風扇九圍。天回永珍出，駕動六龍飛。淑氣來黃道，祥雲覆紫微。太平多扈從，文物有光輝。
駕幸河東
作者：王昌齡（唐）

晉水千廬合，汾橋萬國從。開唐天業盛，入沛聖恩濃。下輦回三象，題碑任六龍。睿明懸日月，千歲此時逢。
胡笳曲
作者：王昌齡（唐）

城南虜已合，一夜幾重圍。自有金笳引，能沾出塞衣。聽臨關月苦，清入海風微。三奏高樓曉，胡人掩涕歸。
潞府客亭寄崔鳳童
作者：王昌齡（唐）

蕭條郡城閉，旅館空寒煙。秋月對愁客，山鐘搖暮天。新知偶相訪，鬥酒情依然。一宿阻長會，清風徒滿川。
和振上人秋夜懷士會
作者：王昌齡（唐）

白露傷草木，山風吹夜寒。遙林夢親友，高興發雲端。郭外秋聲急，城邊月色殘。瑤琴多遠思，更為客中彈。
送李擢遊江東
作者：王昌齡（唐）

清洛日夜漲，微風引孤舟。離腸便千里，遠夢生江樓。楚國橙橘暗，吳門煙雨愁。東南具今古，歸望山雲秋。
沙苑南渡頭
作者：王昌齡（唐）

秋霧連雲白，歸心浦漵懸。津人空守纜，村館複臨川。篷隔蒼茫雨，波連演漾田。孤舟未得濟，入夢在何年。
客廣陵
作者：王昌齡（唐）

樓頭廣陵近，九月在南徐。秋色明海縣，寒煙生裡閭。夜帆歸楚客，昨日度江書。為問易名叟，垂綸不見魚。
靜法師東齋
作者：王昌齡（唐）

築室在人境，遂得真隱情。春盡草木變，雨來池館清。琴書全雅道，視聽已無生。閉戶脫三界，白雲自虛盈。
素上人影塔
作者：王昌齡（唐）

物化同枯木，希夷明月珠。本來生滅盡，何者是虛無。一坐看如故，千齡獨向隅。至人非別有，方外不應殊。
遇薛明府謁聰上人
作者：王昌齡（唐）

欣逢柏梁故，共謁聰公禪。石室無人到，繩床見虎眠。陰崖常抱雪，枯澗為生泉。出處雖雲異，同歡在法筵。
謁焦煉師
作者：王昌齡（唐）

中峰青苔壁，一點雲生時。豈意石堂裡，得逢焦煉師。爐香淨琴案，松影閑瑤墀。拜受長年藥，翩翻西海期。
宿京江口期劉昚虛不至
作者：王昌齡（唐）

霜天起長望，殘月生海門。風靜夜潮滿，城高寒氣昏。故人何寂寞，久已乖清言。明發不能寐，徒盈江上尊。
寒食即事
作者：王昌齡（唐）

晉陽寒食地，風俗舊來傳。雨滅龍蛇火，春生鴻雁天。泣多流水漲，歌發舞雲旋。西見之推廟，空為人所憐。
九日登高
作者：王昌齡（唐）

青山遠近帶皇州，霽景重陽上北樓。雨歇亭皋仙菊潤，謾說陶潛籬下醉，何曾得見此風流。
萬歲樓
作者：王昌齡（唐）

江上巍巍萬歲樓，不知經歷幾千秋。年年喜見山長在，誰堪登望雲煙裡，向晚茫茫發旅愁。
夏月花萼樓酺宴應制
作者：王昌齡（唐）

土德三元正，堯心萬國同。汾陰備冬禮，長樂應和風。賜慶垂天澤，流歡舊渚宮。樓臺生海上，簫鼓出天中。霧曉筵初接，宵長曲未終。雨隨青幕合，月照舞羅空。玉陛分朝列，文章發聖聰。愚臣忝書賦，歌詠頌絲桐。
送歐陽會稽之任
作者：王昌齡（唐）

懷祿貴心賞，東流山水長。官移會稽郡，地邇上虞鄉。緩帶屏紛雜，漁舟臨訟堂。逶迤回溪趣，猿嘯飛鳥行。萬室霽朝雨，千峰迎夕陽。輝輝遠洲映，曖曖澄湖光。白髮有高士，青春期上皇。應須枉車歇，為我訪荷裳。
同王維集青龍寺曇壁上人兄院五韻
作者：王昌齡（唐）

本來清淨所，竹樹引幽陰。簷外含山翠，人間出世心。圓通無有象，聖境不能侵。真是吾兄法，何妨友弟深。天香自然會，靈異識鐘音。
東溪玩月
作者：王昌齡（唐）

月從斷山口，遙吐柴門端。萬木分空霽，流陰中夜攢。光連虛象白，氣與風露寒。穀靜秋泉響，巖深青靄殘。澄清入幽夢，破影抱空巒。恍惚琴窗裡，松溪曉思難。
讀後漢逸人傳二首
作者：張謂（唐）

子陵沒已久，讀史思其賢。誰謂潁陽人，千秋如比肩。嘗聞漢皇帝，曾是曠周旋。名位苟無心，對君猶可眠。東過富春渚，樂此佳山川。夜臥松下月，朝看江上煙。釣時如有待，釣罷應忘筌。生事在林壑，悠悠經暮年。於今七裡瀨，遺跡尚依然。高臺竟寂寞，流水空潺湲。龐公南郡人，家在襄陽裡。何處偏來往，襄陽東陂是。誓將業田種，終得保妻子。何言二千石，乃欲勸吾仕。鸛鵲巢茂林，黿鼉穴深水。萬物從所欲，吾心亦如此。不見鹿門山，朝朝白雲起。採藥複採樵，優遊終暮齒。
同孫構免官後登薊樓
作者：張謂（唐）

昔在五陵時，年少心亦壯。嘗矜有奇骨，必是封侯相。東走到營州，投身似邊將。一朝去鄉國，十載履亭障。部曲皆武夫，功成不相讓。猶希虜塵動，更取林胡帳。去年大將軍，忽負樂生謗。北別傷士卒，南遷死炎瘴。濩落悲無成，行登薊丘上。長安三千里，日夕西南望。寒沙榆塞沒，秋水灤河漲。策馬從此辭，雲山保閑放。
代北州老翁答
作者：張謂（唐）

負薪老翁往北州，北望鄉關生客愁。自言老翁有三子，定知此別必零落，不及相隨同死生。盡將田宅借鄰伍，近傳天子尊武臣，強兵直欲靜胡塵。安邊自合有長策，
湖上對酒行
作者：張謂（唐）

夜坐不厭湖上月，晝行不厭湖上山。眼前一尊又長滿，即今相對不盡歡，別後相思複何益。茱萸灣頭歸路賒，
贈喬琳
作者：張謂（唐）

去年上策不見收，今年寄食仍淹留。羨君有酒能便醉，如今七貴方自尊，羨君不過七貴門。丈夫會應有知己，
邵陵作
作者：張謂（唐）

嘗聞虞帝苦憂人，只為蒼生不為身。已道一朝辭北闕，斑竹年來筍自生，白蘋春盡花空落。遙望零陵見舊丘，
寄李侍禦
作者：張謂（唐）

柱下聞周史，書中慰越吟。近看三歲字，遙見百年心。價以吹噓長，恩從顧盼深。不栽桃李樹，何日得成陰。
寄崔灃州
作者：張謂（唐）

共襆臺郎被，俱褰郡守帷。罰金殊往日，鳴玉幸同時。五馬來何晚，雙魚贈已遲。江頭望鄉月，無夜不相思。
送裴侍禦歸上都
作者：張謂（唐）

楚地勞行役，秦城罷鼓鼙。舟移洞庭岸，路出武陵溪。江月隨人影，山花趁馬蹄。離魂將別夢，先已到關西。
送青龍一公
作者：張謂（唐）

事佛輕金印，勤王度玉關。不知從樹下，還肯到人間。楚水青蓮淨，吳門白日閑。聖朝須助理，絕莫愛東山。
送韋侍禦赴上都
作者：張謂（唐）

天朝闢書下，風憲取才難。更謁麒麟殿，重簪獬豸冠。月明湘水夜，霜重桂林寒。別後頭堪白，時時鏡裡看。
餞田尚書還兗州
作者：張謂（唐）

忠義三朝許，威名四海聞。更乘歸魯詔，猶憶破胡勳。別路逢霜雨，行營對雪雲。明朝郭門外，長揖大將軍。
送杜侍禦赴上都
作者：張謂（唐）

避馬臺中貴，登車嶺外遙。還因貢賦禮，來謁大明朝。地入商山路，鄉連渭水橋。承恩返南越，尊酒重相邀。
道林寺送莫侍禦
作者：張謂（唐）

何處堪留客，香林隔翠微。薜蘿通驛騎，山竹掛朝衣。霜引臺烏集，風驚塔雁飛。飲茶勝飲酒，聊以送將歸。
別睢陽故人
作者：張謂（唐）

少小客遊梁，依然似故鄉。城池經戰陣，人物恨存亡。夏雨桑條綠，秋風麥穗黃。有書無寄處，相送一沾裳。
郡南亭子宴
作者：張謂（唐）

亭子春城外，朱門向綠林。柳枝經雨重，松色帶煙深。漉酒迎山客，穿池集水禽。白雲常在眼，聊足慰人心。
早春陪崔中丞浣花溪宴得暄字
作者：張謂（唐）

旌節臨溪口，寒郊鬥覺暄。紅亭移酒席，畫鷁逗江村。雲帶歌聲颺，風飄舞袖翻。花間催秉燭，川上欲黃昏。
宴鄭伯璵宅
作者：張謂（唐）

正月風光好，逢君上客稀。曉風催鳥囀，春雪帶花飛。堂上吹金管，庭前試舞衣。俸錢供酒債，行子未須歸。
夜同宴，用人字
作者：張謂（唐）

北斗回新歲，東園值早春。竹風能醒酒，花月解留人。邑宰陶元亮，山家鄭子真。平生頗同道，相見日相親。
過從弟制疑官舍竹齋
作者：張謂（唐）

羨爾方為吏，衡門獨晏如。野猿偷紙筆，山鳥汙圖書。竹裡藏公事，花間隱使車。不妨垂釣坐，時膾小江魚。
揚州雨中張十七宅觀妓
作者：張謂（唐）

夜色帶寒煙，燈花拂更然。殘妝添石黛，豔舞落金鈿。掩笑須欹扇，迎歌乍動弦。不知巫峽雨，何事海西邊。
登金陵臨江驛樓
作者：張謂（唐）

古戍依重險，高樓見五梁。山根盤驛道，河水浸城牆。庭樹巢鸚鵡，園花隱麝香。忽然江浦上，憶作捕魚郎。
同王徵君湘中有懷
作者：張謂（唐）

八月洞庭秋，瀟湘水北流。還家萬裡夢，為客五更愁。不用開書帙，偏宜上酒樓。故人京洛滿，何日複同遊。
官舍早梅
作者：張謂（唐）

階下雙梅樹，春來畫不成。晚時花未落，陰處葉難生。摘子防人到，攀枝畏鳥驚。風光先佔得，桃李莫相輕。
玉清公主輓歌
作者：張謂（唐）

學鳳年猶小，乘龍日尚賒。初封千戶邑，忽駕五雲車。地接金人岸，山通玉女家。秋風何太早，吹落禁園花。
別韋郎中
作者：張謂（唐）

星軺計日赴岷峨，雲樹連天阻笑歌。南入洞庭隨雁去，不醉郎中桑落酒，教人無奈別離何。
送皇甫齡宰交河
作者：張謂（唐）

將軍帳下來從客，小邑彈琴不易逢。樓上胡笳傳別怨，今日相如輕武騎，多應朝暮客臨邛。
杜侍禦送貢物戲贈
作者：張謂（唐）

銅柱朱崖道路難，伏波橫海舊登壇。越人自貢珊瑚樹，由來此貨稱難得，多恐君王不忍看。
春園家宴
作者：張謂（唐）

南園春色正相宜，大婦同行少婦隨。竹裡登樓人不見，山簡醉來歌一曲，參差笑殺郢中兒。
西亭子言懷
作者：張謂（唐）

數叢芳草在堂陰，幾處閑花映竹林。攀樹玄猿呼郡吏，官屬不令拘禮數，時時緩步一相尋。
辰陽即事
作者：張謂（唐）

青楓落葉正堪悲，黃菊殘花欲待誰。水近偏逢寒氣早，自恨不如湘浦雁，春來即是北歸時。
送僧
作者：張謂（唐）

童子學修道，誦經求出家。手持貝多葉，心念優曇花。得度北州近，隨緣東路賒。一身求清淨，百毳納袈裟。鐘嶺更飛錫，爐峰期結跏。深心大海水，廣願恆河沙。此去不堪別，彼行安可涯。殷勤結香火，來世上牛車。
同諸公遊雲公禪寺
作者：張謂（唐）

共許尋雞足，誰能惜馬蹄。長空淨雲雨，斜日半虹霓。簷下千峰轉，窗前萬木低。看花尋徑遠，聽鳥入林迷。地與喧聞隔，人將物我齊。不知樵客意，何事武陵溪。
哭護國上人
作者：張謂（唐）

昔喜三身淨，今悲萬劫長。不應歸北斗，應是向西方。舍利眾生得，袈裟弟子將。鼠行殘藥碗，蟲網舊繩床。別起千花塔，空留一草堂。支公何處在，神理竟茫茫。
送盧舉使河源
作者：張謂（唐）

故人行役向邊州，匹馬今朝不少留。長路關山何日盡，滿堂絲竹為君愁。
題長安壁主人
作者：張謂（唐）

世人結交須黃金，黃金不多交不深。縱令然諾暫相許，終是悠悠行路心。
長沙失火後戲題蓮花寺
作者：張謂（唐）

金園寶剎半長沙，燒劫旁延一萬家。樓殿縱隨煙焰去，火中何處出蓮花。
早梅
作者：張謂（唐）

一樹寒梅白玉條，迥臨林村傍溪橋。不知近水花先發，疑是經春雪未銷。
贈趙使君美人
作者：張謂（唐）

紅粉青蛾映楚雲，桃花馬上石榴裙。羅敷獨向東方去，漫學他家作使君。
句
作者：張謂（唐）

稽山賀老粗知名，吳郡張顛曾不易。奔蛇走虺勢入坐，驟雨旋風聲滿堂。（《贈懷素》。見《顏真卿集》）
春風
作者：李鹹用（唐）

青帝使和氣，吹噓萬國中。發生寧有異，先後自難同。輦草不消力，巖花應費功。年年三十騎，飄入玉蟾宮。
自愧
作者：李鹹用（唐）

多負懸弧禮，危時隱薜蘿。有心明俎豆，無力執干戈。壯士難移節，貞松不改柯。纓塵徒自滿，欲濯待清波。
夜吟
作者：李鹹用（唐）

白兔輪當午，儒家業敢慵。竹軒吟未已，錦帳夢應重。落筆思成虎，懸梭待化龍。景清神自爽，風遞遠樓鐘。
昭君
作者：李鹹用（唐）

古帝修文德，蠻夷莫敢侵。不知桃李貌，能轉虎狼心。日暮邊風急，程遙磧雪深。千秋青塚骨，留怨在胡琴。
秋夕
作者：李鹹用（唐）

寥廓秋雲薄，空庭月影微。樹寒棲鳥密，砌冷夜蛩稀。曉鼓軍容肅，疏鐘客夢歸。吟餘何所憶，聖主尚宵衣。
秋日與友生言別
作者：李鹹用（唐）

利名心未已，離別恨難休。為個文儒業，致多岐路愁。數花籬菊晚，片葉井梧秋。又決出門計，一尊期少留。
邊城聽角
作者：李鹹用（唐）

戍樓鳴畫角，寒露滴金槍。細引雲成陣，高催雁著行。喚回邊將夢，吹薄曉蟾光。未遂終軍志，何勞思故鄉。
秋日訪同人
作者：李鹹用（唐）

忽憶金蘭友，攜琴去自由。遠尋寒澗碧，深入亂山秋。見後卻無語，別來長獨愁。幸逢三五夕，露坐對冥搜。
寄楚瓊上人
作者：李鹹用（唐）

遙知無事日，靜對五峰秋。鳥隔寒煙語，泉和夕照流。憑欄疏磬盡，瞑目遠雲收。幾句出人意，風高白雪浮。
遊寺
作者：李鹹用（唐）

無家自身在，時得到蓮宮。秋覺暑衣薄，老知塵世空。幽情憐水石，野性任萍蓬。是處堪閑坐，與僧行止同。
春日
作者：李鹹用（唐）

浩蕩東風裡，裴回無所親。危城三面水，古樹一邊春。衰世難修道，花時不稱貧。滔滔天下者，何處問通津。
論交
作者：李鹹用（唐）

行虧何必富，節在不妨貧。易得笑言友，難逢終始人。松篁貞管鮑，桃李豔張陳。少見歲寒後，免為霜雪塵。
秋興
作者：李鹹用（唐）

木葉亂飛盡，故人猶未還。心雖遊紫闕，時合在青山。近寺僧鄰靜，臨池鶴對閑。兵戈如未息，名位莫相關。
山居
作者：李鹹用（唐）

草堂書一架，苔徑竹千竿。難世投誰是，清貧且自安。鄰居皆學稼，客至亦無官。焦尾何人聽，涼宵對月彈。
遣興
作者：李鹹用（唐）

風細酒初醒，憑欄別有情。蟬稀秋樹瘦，雨盡晚雲輕。旅鬢一絲出，鄉心寸火生。子牟魂欲斷，何日是昇平。
待旦
作者：李鹹用（唐）

簷靜燕雛語，窗虛蟾影過。時情因客老，歸夢入秋多。蔽日群山霧，滔天四海波。吾皇思壯士，誰應大風歌。
送從兄坤載
作者：李鹹用（唐）

忍淚不敢下，恐兄情更傷。別離當亂世，骨肉在他鄉。語盡意不盡，路長愁更長。那堪回首處，殘照滿衣裳。
惜別
作者：李鹹用（唐）

細雨妝行色，霏霏入戶來。須知相識喜，卻是別愁媒。白刃方盈國，黃金不上臺。俱為鄒魯士，何處免塵埃。
早秋遊山寺
作者：李鹹用（唐）

閑臥雲巖穩，攀緣笑戲猱。靜於諸境靜，高卻眾山高。至理無言了，浮生一夢勞。清風朝複暮，四海自波濤。
秋日疾中寄諸同志
作者：李鹹用（唐）

閒居無勝事，公幹臥來心。門靜秋風晚，人稀古巷深。花疏籬菊色，葉減井梧陰。賴有斯文在，時時得強尋。
贈山僧
作者：李鹹用（唐）

榮枯雖在目，名利不關身。高出城隍寺，野為雲鶴鄰。松聲寒後遠，潭色雨餘新。豈住空空裡，空空亦是塵。
宿隱者居
作者：李鹹用（唐）

永日連清夜，因君識躁君。竹扉難掩月，巖樹易延雲。曙鳥枕前起，寒泉夢裡聞。又須隨計吏，雞鶴迥然分。
送錢契明尊師歸廬山
作者：李鹹用（唐）

瘦倚青竹杖，爐峰指欲歸。霜黏行日屨，風暖到時衣。憑檻雲還在，攀松鶴不飛。何曾有別恨，楊柳自依依。
送進士劉松
作者：李鹹用（唐）

滔滔皆魯客，難得是心知。到寺多同步，遊山未失期。雲低春雨後，風細暮鐘時。忽別垂楊岸，遙遙望所之。
贈任肅
作者：李鹹用（唐）

玄發難姑息，青雲有路岐。莫言多事日，虛擲少年時。松色雪中出，人情難後知。聖朝公道在，中鵠勿差池。
題陳正字山居
作者：李鹹用（唐）

怪來忘祿位，習學近瀟湘。見處雲山好，吟中歲月長。花光籠晚雨，樹影浸寒塘。幾日憑欄望，歸心自不忙。
贈來進士鵬
作者：李鹹用（唐）

語玄人不到，星漢在靈空。若使無良遇，虛言有至公。月明千嶠雪，灘急五更風。此際若吟力，分將造化功。
送曹稅
作者：李鹹用（唐）

摻袂向春風，何時約再逢。若教相見密，肯恨別離重。芳草漁家路，殘陽水寺鐘。落帆當此處，吟興不應慵。
贈來鵬
作者：李鹹用（唐）

默坐非關悶，凝情只在詩。庭閑花落後，山靜月明時。答客言多簡，尋僧步稍遲。既同和氏璧，終有玉人知。
途中作
作者：李鹹用（唐）

瘦馬倦行役，斜陽勸著鞭。野橋寒樹亞，山店暮雲連。退鷁風雖急，攀龍志已堅。路人休莫笑，百里有時賢。
秋晚
作者：李鹹用（唐）

斜陽山雨外，秋色思無窮。柳葉飄幹翠，楓枝撼碎紅。鬢毛看似雪，生計尚如蓬。不及樵童樂，蒹葭一笛風。
曉望
作者：李鹹用（唐）

露驚松上鶴，曉色動扶桑。碧浪催人老，紅輪照物忙。世情隨日變，利路與天長。好駕觥船去，陶陶入醉鄉。
寄友生
作者：李鹹用（唐）

交情應不變，何事久離群。圓月思同步，寒泉憶共聞。雪霜松色在，風雨雁行分。每見人來說，窗前改舊文。
江行
作者：李鹹用（唐）

瀟湘無事後，徵棹複嘔啞。高岫留斜照，歸鴻背落霞。魚殘沙岸草，蝶寄洑流槎。共說干戈苦，汀洲減釣家。
題王氏山居
作者：李鹹用（唐）

簷有煙嵐色，地多松竹風。自言離亂後，不到鼓鼙中。徑柳拂雲綠，山櫻帶雪紅。南邊青嶂下，時見採芝翁。
送別
作者：李鹹用（唐）

別意說難盡，離杯深莫辭。長歌終此席，一笑又何時。棹入寒潭急，帆當落照遲。遠書如不寄，無以慰相思。
覽文僧卷
作者：李鹹用（唐）

雖無先聖耳，異代得聞韶。怪石難為古，奇花不敢妖。調高非郢雪，思靜礙箕瓢。未可重吟過，雲山興轉饒。
望仰山憶玄泰上人
作者：李鹹用（唐）

晴嵐凝片碧，知在此中禪。見面定何日，無書已一年。高秋關靜夢，良夜入新篇。仰德心如是，清風不我傳。
聞泉
作者：李鹹用（唐）

淅淅夢初驚，幽窗枕簟清。更無人共聽，只有月空明。急想穿巖曲，低應過石平。欲將琴強寫，不是自然聲。
酬鄭進士九江新居見寄
作者：李鹹用（唐）

躡屐扣柴關，因成盡日閑。獨聽黃鳥語，深似白雲間。萍沼寬於井，莎城綠當山。前期招我作，此景得吟還。
九江和人贈陳生
作者：李鹹用（唐）

天畏斯文墜，憑君助素風。意深皆可補，句逸不因功。暮替雲愁遠，秋驚月佔空。寄家當瀑布，時得笑言同。
登樓值雨二首
作者：李鹹用（唐）

共訝高樓望，匡廬色已空。白雲橫野闊，遮嶽與天同。數點雨入酒，滿襟香在風。遠江吟得出，方下郡齋東。江徼多佳景，秋吟興未窮。送來松檻雨，半是蓼花風。浪猛驚翹鷺，煙昏叫斷鴻。不知今夜客，幾處臥鳴篷。
送趙舒處士歸廬山
作者：李鹹用（唐）

歸岫香爐碧，行吟步益遲。諸侯師不得，樵客偶相隨。思舊江雲斷，談玄嶽月移。只應張野輩，異代作心知。
僧院薔薇
作者：李鹹用（唐）

客引擎茶看，離披曬錦紅。不緣開淨域，爭忍負春風。小片當吟落，清香入定空。何人來此植，應固惱休公。
友生攜修睦上人詩見訪
作者：李鹹用（唐）

雪中敲竹戶，袖出嶽僧詩。語盡景皆活，吟闌角獨吹。意如將俗背，業必少人知。共約冰銷日，雲邊訪所思。